ალეშა დიქსონი
ალეშა ანჯანეტ დიქსონი (ინგლ. Alesha Anjanette Dixon; დ. 7 ოქტომბერი, 1978, უელვინ გარტენ სიტი, ჰერტფორდშირი, ინგლისი) — ინგლისელი მომღერალი, რეპერი, მოცეკვავე, წამყვანი და ავტორი. მან პოპულარობა მოიპოვა 2000-იანი წლების დასაწყისში. ამ პერიოდში ის იყო რიტმ-ენდ-ბლუზ/ჰიპ-ჰოპ ჯგუფის Mis-Teeq-ის წევრი. ჯგუფის შვიდი კომპოზიცია მოხვდა ბრიტანეთის სინგლების ჩარტის ტოპ 10-ში, ხოლო ალბომმა მიიღო პლატინის სერტიფიკატი. ბენდმა მთლიანად 12 მილიონზე მეტი ჩანაწერი გაყიდა მსოფლიოში. Mis-Teeq დაიშალა 2005 წელს. შემდეგ დიქსონმა დაიწყო საკუთარი მუსიკალური კარიერა. მან ხელი მოაწერა კონტრაქტს Polydor Records-თან და გამოუშვა თავისი პირველი სოლო ალბომი სახელწოდებით Fired Up 2006 წელს. 2007 წელს მოიგო კონკურსი Strictly Come Dancing, რამაც მას პოპულარობა მოუტანა და გააფორმა კონტრაქტი Asylum Records-თან. მისი მეორე ალბომი, The Alesha Show, გამოვიდა 2008 წელს.